नयाँ मैदानमा बार्सिलोनाको जित
डिफेन्डिङ च्याम्पियन बार्सिलोनाले आइतबार स्पेनी ला लिगामा नयाँ सिजनको पहिलो जित निकालेको छ । यसका लागि टोलीले काडिजलाई २–० ले हरायो । बार्सिलोनाले नोउ क्याम्पबाहिर पहिलो प्रतिस्पर्धात्मक खेल खेलेको हो । यसको पुनर्निर्माण चलिरहेको हुनाले बार्सिलोनाले अबको साढे एक वर्ष ओलम्पिक स्टेडियममा खेल्नेछ ।
म्याड्रिड — डिफेन्डिङ च्याम्पियन बार्सिलोनाले आइतबार स्पेनी ला लिगामा नयाँ सिजनको पहिलो जित निकालेको छ । यसका लागि टोलीले काडिजलाई २–० ले हरायो । बार्सिलोनाले नोउ क्याम्पबाहिर पहिलो प्रतिस्पर्धात्मक खेल खेलेको हो । यसको पुनर्निर्माण चलिरहेको हुनाले बार्सिलोनाले अबको साढे एक वर्ष ओलम्पिक स्टेडियममा खेल्नेछ ।बार्सिलोनाका रोबर्ट लेवान्डोस्की (दायाँ) र काडिजका फली एयर बलमा जुध्दै । तस्बिर : एपीखेलमा बार्सिलोनाले पेड्रीको गोलले अग्रता लिएको थियो । त्यसपछि फेरान टोरेसले बार्सिलोनाको अग्रता दोब्बर बनाए । यसअघि बार्सिलोना लिगको आफ्नो पहिलो खेलमा गत साता गेटाफेसँग गोलरहित बराबरी खेलेको थियो । ‘टिमको प्रदर्शनमा म खुसी छु, सबै खेलाडीले आफ्नो भूमिका राम्रोसँग निभाए । हामी यो खेलमा जितका लागि पूर्ण रूपमा हकदार रह्यौं,’ प्रशिक्षक जाभीले भने । रियल बेटिस र एट्लेटिको म्याड्रिडबीचको अर्को खेल गोलरहित बराबरीमा टुंगियो भने जिरोनाले गेटाफेमाथि ३–० को जित निकालेको थियो ।चेल्सीको हारलन्डन– वेस्ट ह्यामले इंग्लिस प्रिमियर लिगमा आइतबार चेल्सीमाथि ३–१ को सानदार जित निकालेको छ । लन्डन डर्बीमा बेहोरेको हारसँगै नयाँ सिजन खर्चालु चेल्सीले खराब सुरुआत लिएको छ । खेलको ६७ औं मिनेटमा २–१ को स्थितिमा वेस्ट ह्यामले दोहोरो पहेँलो कार्डमा नुएफ एगार्डलाई गुमाएको थियो र यससँगै टिम १० खेलाडीमा सीमित भयो । वेस्ट ह्यामले एगार्डकै गोलमा सुरुआती अग्रता लिएको थियो ।नयाँ व्यवस्थापकका रूपमा माउरिसियो पोचेटिनो आएयता लिगका सुरुआती दुई खेलमा चेल्सीको प्रदर्शन राम्रो हुन सकेको छैन । चेल्सीले सन् २०२२ को मे महिनायता मात्र नयाँ खेलाडी ९० करोड पाउन्ड खर्चेको छ । अर्को खेलमा एस्टन भिल्लाले एभरटनमाथि ४–० को जित दर्ता गर्‍यो । लगातार दुई खेल गुमाएर एभरटन अन्तिम स्थानमा झरेको छ । टोलीले यो सिजन रेलिगेसनबाट बच्न फेरि एकपल्ट संघर्ष गर्ने देखिएको छ ।युभेन्ट्सको बलियो सुरुआतमिलान– युभेन्ट्सले आइतबार इटालीको सिरी ‘ए’ मा बलियो सुरुआत लिने क्रममा युडिनेसीलाई सजिलै ३–० ले हराएर आफूलाई फेरि उपाधि होडमा रहेको प्रमाणित गरेको छ । मासिमिलिनो एलेग्रीका लागि तीनै गोल पहिलो हाफमा भएको थियो । यी गोल फेडेरिको चिसा, डुजान भ्लाहोभिच र एडरिन राबोटको नाममा रहे । अर्को खेलमा गत सिजन दोस्रो स्थानमा आएको लाजियो भने लिचेको हातबाट २–१ ले पराजित रह्यो ।